Արմեն Աշոտյանը ուշադրություն է հրավիրում նաեւ ԵՄ-ի սեփական ներքին խնդիրների վրա: Բայց կարեւորում է ՀՀ-ԵՄ ստորագրվելիք փաստաթուղթը, քանի որ այն ամուր կապում է Հայաստանի Արեւելյան գործընկերության հետ`անկախ նրանից, թե մյուս երկրներում ինչ է կատարվում: Չի խորշում նաեւ Արեւելյան գործընկերության ապագա ճգնաժամերի մասին խոսելուց: Կիեւում առաջիկայում կայանալու է Եվրանեսթի գագաթաժողովը. եվրոպացի 60 պատվիրակից 18-ն են մասնակցելու դրան: Ասում է`եվրոպացի պատգամավորները չեն մասնակցում նաեւ Բյուրոյի նիստերին: Կարծում է`Արեւելյան գործընկերության նկատմամբ ուշադրության պակաս կա: Վերլուծաբանները տարբեր բացատրություններ են տալիս, ինչեւէ, ինքը կարծում է, որ իրականության հետ պետք է հաշվի նստել`ավելորդ «չպճնելով տոնածառը»` ակնկալիքների մասով: